Sebbersunddæmningen blev opført i 1983, og det sidste generaleftersyn blev udført i 2004 uden anmærkninger. Men her til morgen meldte en bilist pludselig om vand på kørebanen og politiet fik hurtigt spærret dæmningen af. - Det var en stor overraskelse, vi stod op til her til morgen. Det kom helt bag på os, siger Henrik Jes Jensen, ansvarlig leder ved Trafik og Veje i Driftsafdelingen i Aalborg Kommune til Tv2/Nord. En kommunal opgave Siden årsskiftet overgik Løgstørvej, som dæmningen er en del af, fra amtsvej til kommunal vej, og det er dermed Aalborg Kommunes ansvar. Og det ansvar tager kommunen på sig. - Vi har selvfølgelig ikke så mange penge lige nu. Men det her, det er et område af så høj prioriteret, at vi skal arbejde for at løse det hurtigst muligt, siger rådmand for Teknik og Miljø, Mariann Nørgaard (Venstre) til Tv2/Nord. Nordjyllands Politi oplyser, at vejen vil være spærret af i mindst en uge. Se mere i udsendelsen klokken 19.30

Opsummering:
Reparationen af dæmningen ved Sebbersund har høj prioritering i Aalborg Kommune